**VIKTOR LONZARIĆ**

**Grb Grada Novigrada-Cittanova**

**za doprinos na razvoju poljoprivrede**

Gospodin Viktor Lonzarić svojim je dugogodišnjim radom na razvoju poljoprivrede uvelike doprinio stanju u toj grani ljudskog djelovanja, kojim se na našem području danas dičimo. Bujština i Novigrad danas su bez sumnje ogledni primjer kvalitetnog vinogradarstva i maslinarstva, kako u Hrvatskoj, tako i izvan njezinih granica. Temelj tome zasigurno su postavili stručnjaci nekadašnjeg PIK-a, koji je u svoje vrijeme bio nositelj poljoprivrednog razvoja na Bujštini. Osim svojim redovnim radom, stručni kadar bavio se i educiranjem individualnih poljoprivrednika. Jedan od stručnjaka koji je svoje znanje nesebično dijelio s ovdašnjim poljoprivrednicima bio je i Viktor Lonzarić. Svojim stručnim i nadasve strpljivim pristupom prenosio je brojna stručna i praktična znanja, objašnjavajući načine cijepljenja, sadnje, obrezivanja, gnojidbe, te ostalih aktivnosti u pravilnom tretiranju biljaka i poljoprivrednih kultura. Bilo je to vrijeme kada je trebalo uložiti posebne napore da se poljoprivrednike uvjeri u potrebu suvremenog i stručnog pristupa poljoprivredi, obzirom da su se radovi u polju, vinogradu i masliniku izvodili na tradicionalan način, onako kako se to činilo generacijama i generacijama ranije. Upravo je svojom stručnošću, pristupačnošću i strpljivošću, Viktor Lonzarić zaslužio poštovanje i povjerenje poljoprivrednika, koji su na taj način prihvaćali njegove savjete, a potom se i sami uvjerili u ispravnost savjeta i metoda kojima ih je podučavao. Bio je to zdravi temelj za godine i godine razvoja poljoprivrede na našem području koji je potom uslijedio, a koji je danas dosegao zavidnu razinu. Dobrim dijelom upravo zahvaljujući i gospodinu Lonzariću i ljudima poput njega...

**Lo stemma della Città di Novigrad-Cittanova**

**per il suo contributo nello sviluppo dell'agricoltura**

Nei suoi lunghi anni di lavoro dediti allo sviluppo agricolo Viktor Lonzarić ha contribuito notevolmente alla moderna agricoltura di cui oggi andiamo fieri. Il Buiese e Cittanova sono da esempio per la viticoltura e l'olivicoltura in Croazia e oltre. Le basi di questa qualità sono state poste dagli specialisti della storica azienda agricola PIK che fu il portatore dello sviluppo dell’agricoltura del Buiese. Oltre al lavoro regolare gli esperti dell'azienda si preoccupavano di istruire in modo adeguato anche gli agricoltori. Uno degli esperti che divulgava il proprio sapere agli agricoltori locali era proprio Viktor Lonzarić. In modo professionale e paziente spiegava le metodologie di innesto, piantagione, potatura, concimazione e gli altri trattamenti importanti per le piante e le colture agricole. Era un periodo quando bisognava fare particolari sforzi per convincere gli agricoltori della necessità di un approccio moderno e professionale all'agricoltura, dal momento che i lavori nei campi, vigneti e oliveti venivano eseguiti in modo tradizionale, come veniva fatto da generazioni. Con la propria professionalità, accessibilità e pazienza, Viktor Lonzarić si è guadagnato il rispetto e la fiducia degli agricoltori, che accettavano i suoi consigli convincendosi dell’efficacia dei metodi che venivano loro insegnati. Era questa una base sana per uno sviluppo agricolo negli anni a venire nella nostra zona e che oggi ha raggiunto un livello notevole. In gran parte grazie al signor Lonzarić e alle persone come lui…